# אקו"ם

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אקו"ם (ראשי תיבות של "אגודת קומפוזיטורים, מחברים ומו"לים") הוא הארגון הגדול בישראל לשמירת זכויות היוצרים וזכויות המבצעים של אמנים ישראליים.

האגודה נוסדה בשנת 1936 על ידי יוצרים ישראלים מתחום המוזיקה והספרות. בין מייסדי אקו"ם עם הקמתה נמנו משוררים, סופרים ומלחינים עבריים חשובים בהם משה וילנסקי, לאה גולדברג, אברהם שלונסקי, אלכסנדר פן, מרדכי זעירא ועמנואל עמירן .

שנים רבות הייתה אקו"ם אגודה קטנה, עם מספר חברים מצומצם. הבנת היוצרים בישראל כי התמלוגים יכולים להוות עבורם מקור הכנסה נוסף וחשוב גרמה להצטרפות מאות יוצרים מדי שנה לאגודה. נכון למאי 2006, מונה אקו"ם למעלה מ-5,000 אמנים ישראלים וכן מייצגת מעל מיליון יוצרים ברחבי העולם, והיא הגוף המאגד את מספר האמנים הרב ביותר בישראל. יתר על כן, אקו"ם משרת אף אמנים שאינם חברים, להם היא מציעה שירותי גבייה ושמירת זכויות. האגודה עצמה חברה באיגוד העולמי של אגודות לשמירת זכויות היוצרים (CISAC), ופועלת לשמירת הזכויות בישראל ומחוצה לה.

זכויות היוצרים וזכויות הקניין הרוחני באמנות הפכו בעשרות השנים האחרונות לנושא שנוי במחלוקת. ומבחינת היוצרים והמבצעים היה הכרח להקים ארגון שיגן על זכויות היוצרים, אל מול הגופים העסקיים: תעשיית המוזיקה, תעשיית הקולנוע, תעשיית הספרים, ותעשיית הבידור.

בשנת 2003 הכריז הממונה על ההגבלים העסקיים על אקו"ם כמונופול והגבל עסקי ועל האגודה הושתו תנאים מגבילים לפעילותה מול הלקוחות וביחסיה עם החברים בה. בכוונת אקו"ם לערער על קביעה זו.עם זאת, אקו"ם ממשיכה בפועלה, וכך לדוגמה ניצחה במשפט שבו פסק בית משפט השלום ברחובות ב-6 ביולי לטובת אקו"ם כאשר קבע כי מסעדה נתנייתית חייבת בתשלום תמלוגים בגין השמעה פומבית ללא רשיון. אקו"ם ממשיכה לתת רישיונות לשימוש והשמעת מוסיקה ולקבל חברים חדשים.

במסגרת פרסום האגודה, נערכים מפעלי פרסים השנתיים, המחלקים סכומי כסף נכבדים ליוצרים המעולים שבין האמנים החברים.

## [עריכה] קישורים חיצוניים

- אתר אגודת אקו"ם

מקור: http://he.wikipedia.org../../../%D7%90/%D7%A7/%D7%95/%D7%90%D7%A7%D7%95_%D7%9D_4c5a.html

קטגוריה: ארגונים בישראל

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש